ຣັດເຊຍ ສະຫລອງ ຄົບຮອບ 70 ປີ ຂອງໄຊຊະນະ ສົງຄາມໂລກຄັ້ງທີ່ສອງ ຢ່າງໃຫຍ່ໂຕ
ວັນທີ 9 ເດືອນພຶດສະພາ ນີ້ ເປັນຂີດໝາຍຄົບຮອບ 70 ປີ ຂອງໄຊຊະນະ ແລະ ການສີ້ນສຸດລົງ ຂອງສົງຄາມໂລກ ຄັ້ງທີ່ສອງ ຊຶ່ງມີການສະຫລອງກັນ ຢ່າງໃຫຍ່ໂຕ ຢູ່ນະຄອນຫລວງມົສກູ ຂອງຣັດເຊຍ.
ຣັດເຊຍຈັດການເດີນສວນສະໜາມຂອງທະຫານ ຢ່າງໃຫຍ່ ໂຕ ໃນວັນເສົາມື້ນີ້ ທີ່ຈະຕຸລັດແດງຂອງນະຄອນມົສກູ ເພື່ອ ລະລຶກເຖິງວັນຄົບຮອບ 70 ປີ ຂອງໄຊຊະນະໃນຢູໂຣບ Victory in Europe Day ຫລື ວັນ VE ຄືວັນທີ 9 ພຶດສະພາ ປີ 1944 ເວລາກອງທະຫານ Nazi ເຢຍລະມັນ ວາງອາວຸດ ຂອງພວກເຂົາ ອັນເປັນການສິ້ນສຸດລົງຂອງ ສົງຄາມໂລກ ຄັ້ງທີສອງ ປະທານາທິບໍດີ ຣັດເຊຍ ທ່ານ Vladimir Putin ໄດ້ກ່າວຂອບ ໃຈຕໍ່ບັນດາພັນທະມິດສຳຄັນ ຂອງຣັດເຊຍໃນສົງຄາມໂລກຄັ້ງ ທີສອງ ຄື ສະຫະລັດອາເມຣິກາ ອັງກິດ ແລະຝຣັ່ງທີ່ໄດ້ຊ່ວຍ ປາບພວກ Nazi ການເດີນສວນສະໜາມສະຫລອງໄຊຊະນະໃນປີນີ້ ໄດ້ມີຂື້ນ ໃນທ່າມກາງທີ່ ຣັດເຊຍມີ ການຂັດແຍ້ງກັນກັບ ບັນດາປະເທດຕາເວັນຕົກ ກ່ຽວກັບຢູເຄຣນ ຍ້ອນວ່າ ມົສກູໄດ້ຍຶດ ເອົາ Crimea ແລະມີການກ່າວຫາ ປະທານາທິບໍດີ Putin ວ່າໃຫ້ການສະໜັບສະໜູນ ແກ່ສົງຄາມແບ່ງແຍກດິນແດນ ທີ່ຮ້າຍແຮງ ພາໃຫ້ມີຄົນຕາຍ ເປັນຈຳນວນຫລາຍນັ້ນ ສຳພັນທະໄມຕີຂອງຣັດເຊຍ ກັບບັນດາປະເທດຕາເວັນຕົກ ກຳລັງຕົກຢູ່ໃນລະດັບຕຳ່ ສຸດ ນັບຕັ້ງແຕ່ສົງຄາມເຢັນ ເປັນຕົ້ນມາ ບັນດາຜູ້ນຳປະເທດຕາເວັນຕົກ ໄດ້ພາກັນປະ ທ້ວງບໍ່ມາຮ່ວມ ການເດີນສວນສະໜາມປີນີ້ ປ່ອຍໃຫ້ ວັງ Kremlin ສະແດງແສນຍາ ນຸພາບທາງທະຫານຂອງຕົນ ຢູ່ຕໍ່ໜ້າບັນດາຜູ້ນຳປະເທດ ພຽງປະມານ 20 ຄົນ ຈາກ ປະເທດຕ່າງໆທີ່ຮວມທັງ ຈີນ ຄິວບາ ແລະ ຊີມບາເວ ພ້ອມກັບ ເລຂາທິການໃຫຍ່ ອົງ ການສະຫະປະຊາຊາດ ທ່ານ Ban ki-Moon ສ່ວນສະຫະລັດ ກັບສ່ວນໃຫຍ່ຂອງ ຢູໂຣຍ ໄດ້ພາກັນສະຫລອງວັນຄົບຮອບ ຂອງ ການສິ້ນສຸດລົງຂອງສົງຄາມໂລກ ຄັ້ງທີ 2 ໃນວັນສຸກວານນີ້